S-2946/2021

Mál þetta, sem dómtekið var 18. júní sl., er höfðað með ákæru, útgefinni af lögreglustjóranum á höfuðborgarsvæðinu 1. júní 2021, á hendur E-kk-þgf A-kk-þgf V-kk-þgf, kt. [...], [...], [...], fyrir eftirtalin brot:

I.

Umferðarlagabrot með því að hafa:

1. Laugardaginn 1. apríl 2020, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 695 ng/ml, MDMA 100 ng/ml, metamfetamín 35 ng/ml og tetrahýdrókannabínól 1,3 ng/ml) um Straum í átt að Höfðabakka í Reykjavík, þar sem lögregla stöðvaði aksturinn á Höfðabakka við Streng.

2. Miðvikudaginn 19. ágúst 2020, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 470 ng/ml, kókaín 155 ng/ml og tetrahýdrókannabínól 2,0 ng/ml) suður Kringlumýrarbraut í Reykjavík, þar sem lögregla stöðvaði aksturinn.

Teljast brot þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. II.

Fyrir rangar sakargiftir með því að hafa, er lögregla hafði afskipti af ákærða á samatíma og greinir í lið I.1, gefið lögreglu upp kennitölu [...]A, kt. [...]og með því leitast við að rangur aðili yrði sakaður um refsiverðaháttsemi.

Telst brot þetta varða við 1. mgr. 148. gr. almennra hegningarlaga nr. 19/1940.

III.

Skjalabrot með því að hafa, á ótilgreindum tíma, í blekkingarskyni sett skráningarnúmerið [...], sem tilheyrði hvítri bifreið af gerðinni FIAT, á dökkbláa bifreið af gerðinni VOLKSWAGEN, sem bera átti skráningarnúmerið [...]og ekið henni þannig á röngum skráningarmerkjum, en lögregla hafði afskipti af ákærða fimmtudaginn 14. maí 2020 á bílaþvottastöðinni Löðri, Stekkjarbakka í Reykjavík þar sem hann var að skipta um skráningarnúmer.

Telst brot þetta varða við 1. mgr. 157. gr. almennra hegningarlaga nr. 19/1940.

IV.

Þjófnaðarbrot með því að hafa:

1. Miðvikudaginn 19. ágúst 2020, í félagi við nafngreindan aðila, í bílakjallara fjölbýlishúss að Ásholti [...]í Reykjavík, stolið fjallahjóli af gerðinni Kross Seto, að áætluðu verðmæti kr. 100.000.

2. Miðvikudaginn 19. ágúst 2020, í félagi við nafngreindan aðila, í bílakjallara fjölbýlishúss að Ásholti [...]í Reykjavík, stolið fjallahjóli af gerðinni Rockrider, að áætluðu verðmæti kr. 55.000.

Teljast brot þessi varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Við fyrirtöku málsins upplýsti sækjandi um að ákæruvaldið falli frá 2. tölul. í IV. kafla ákæru. Játaði ákærði skýlaust sök samkvæmt ákærunni svo breyttri.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 25. maí 2021, á ákærði að baki sakarferil sem nær aftur til ársins 2012 en ákærði hefur síðan þá, eftir að hann varð 18. ára, sbr. 1. mgr. 71. gr. almennra hegningarlaga nr. 19/1940, og innan ítrekunartíma, sbr. 3. mgr. 71. gr. sömu laga, fimm sinnum verið gerð refsing fyrir umferðar-, fíkniefna- og vopnalagalagabrot. Það sem kemur til skoðunar við ákvörðun refsingar í máli þessu er lögreglustjórasátt frá 28. apríl 2016 þar sem ákærða var gert að greiða sekt fyrir m. a. akstur undir áhrifum ávana- og fíkniefna og vörslur fíkniefna. Var ákærði einnig sviptur ökurétti í sex mánuði frá 8. maí 2017 að telja. Sama dag gekkst ákærði við lögreglustjórasátt þar sem honum var gerð sekt fyrir sömu umferðarlagabrot og að framan greinir, vopnalagabrot og vörslur fíkniefna. Var ákærði sviptur ökurétti í 12 mánuði frá 8. maí 2016 að telja. Var seinni sáttin hegningarauki við þá fyrri. Með dómi 20. janúar 2017 var ákærða gert að sæta fangelsi í 60 daga, skilorðsbundið í 2 ár, fyrir akstur undir áhrifum vímuefna, akstur sviptur ökurétti og fyrir vörslur fíkniefna. Var ákærði einnig sviptur ökurétti í 5 árfrá 8. nóvember 2017 að telja. Með dómi frá 20. nóvember 2019 var ákærða gert að sæta fangelsi í 9 mánuði fyrir akstur undir áhrifum vímuefna, akstur sviptur ökuréttindum og vörslur fíkniefna. Var ákærði sviptur ökurétti ævilangt frá þeim degi að telja. Var refsing samkvæmt eldri dómi frá 20. janúar 2017 tekin upp og ákærða gerð refsing í einu lagi. Nú síðast var ákærða gert að sæta fangelsi í 10 mánuði með dómi 29. júní 2020 fyrir fíkniefnalagabrot.

Brot samkvæmt 1. tölul. í I. kafla ákæru og III. kafla ákæru voru framin fyrir uppsögu framangreinds dóms 29. júní 2020 og verður ákærða því dæmdur hegningarauki vegna þeirra brota, sbr. 78. gr. almennra hegningarlaga nr. 19/1940.

Við ákvörðun refsingar verður með vísan til framangreinds við það miðað að ákærða sé nú í fjórða sinn gerð refsing fyrir akstur undir áhrifum ávana- og fíkniefna og í fjórða sinn fyrir akstur sviptur ökurétti, innan ítrekunartíma í skilningi 3. mgr. 71. gr. almennra hegningarlaga nr. 19/1940. Þá er einnig litið til þess að ákærði er jafnframt sakfelldur fyrir hegningarlagabrot, n. t. t. skjalabrot, rangar sakargiftir og þjófnað í félagi við nafngreindan aðila. Verður framangreint metið ákærða til refsiþyngingar og einnig litið til 2. mgr. 70. gr. almennra hegningarlaga nr. 19/1940 við ákvörðun refsingar. Til refsimildunar er litið til þess að ákærði játaði skýlaust sök fyrir dómi og þess er kom fram í máli verjanda ákærða um að ákærði hafi verið samvinnuþýður við rannsókn málsins og meðal annars komið því til leiðar að þýfi samkvæmt broti í 1. tölul. í IV. kafla ákæru var skilað til eiganda. Verður við ákvörðun refsingar verður því einnig litið til 2., 8. og 9. tölul. 1. mgr. 70. gr. almennra hegningarlaga nr. 19/1940.

Með hliðsjón af framangreindum atriðum, sakarefni málsins, játningar ákærða, fastmótaðri dómvenju og með hliðsjón af 77. og 78. gr. almennra hegningarlaga nr. 19/1940, þykir refsing ákærða hæfilega ákveðin fangelsi í sexmánuði.

Með vísan til lagaákvæða í ákæru er áréttuð ævilöng ökuréttarsvipting ákærða frá birtingu dóms þessa að telja.

Ákærði greiði málsvarnarþóknun skipaðs verjanda síns, S-kk-ef S-kk-ef lögmanns, 141.360 krónur, að meðtöldum virðisaukaskatti, og hefur þá verið tekið tillit til vinnu lögmannsins á rannsóknarstigi málsins, og 470.659 krónur í annan sakarkostnað.

Af hálfu ákæruvaldsins flutti málið G-kk-nf Þ. S-kk-nf aðstoðarsaksóknari fyrir A-kvk-þf L-kvk-þf G-kvk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, E-kk-nf A-kk-nf V-kk-nf, sæti fangelsi ísex mánuði.

Á réttuð er ævilöng ökuréttarsvipting ákærða frá birtingu dómsins að telja.

Ákærði greiði málsvarnarþóknun skipaðs verjanda síns, S-kk-ef S-kk-ef lögmanns, 141.360 krónur og 470.659 krónur í annan sakarkostnað.

S-kvk-nf D-kvk-nf J-kvk-nf